钦定古今图书集成/理学汇编/字学典/第095卷 > 班固
## 钦定古今图书集成/理学汇编/字学典/第095卷 > 班固

按《后汉书》本传：“班固，字孟坚，九岁能属文，及长，遂博
贯载籍，九流百家之言，无不穷究。显宗召诣校书部，
除兰台令史。后迁元武司马。”

按《书断》，“后汉班固工篆，李斯、曹喜之法，悉能究之。昔
李斯作《仓颉篇》，赵高作《爰历篇》，故胡母敬作《博学篇》。
汉兴，闾里书私合之，想谓《仓颉篇》断六十字为一章，
凡五十五章。至平帝元始中，征天下通小学者以百
数，各令记字于未央庭中。扬雄取其有用者作《训纂
篇》二十四章，以纂续《仓颉》也。孟坚乃复续十三章。和”
帝永初中，贾鲂又撰异字，取固所续章而广之为三
十四章，用训纂之末字以为篇目，故曰《滂喜篇》。言滂
沱大盛，凡百二十三章，文字备矣。明帝使孟坚成父
彪所述《汉书》，永平初受诏，至章帝建初二十五年而
成。以窦宪宾客，系于洛阳狱。大小篆入能。